君士坦丁堡，東羅馬帝國之京也。位博斯普魯斯海峽歐羅巴側。甚古，自斯城初立，俞有千年。初，為古希臘古城拜占庭，三二四年東羅馬帝國皇帝君士坦丁一世於古城之上立新城，名曰新羅馬，後易名君士坦丁堡。新城之立也，十餘倍於古城，是謂廣焉。城內有大皇宮、元老院議事堂、太學、大賽場、劇場二、浴池八、私立浴池百五十三、柱廊五十二、穀倉五、水渠八、大廳四、寺十四、宮十四、私宅逾四千。是為其時歐羅巴諸城之首。《舊唐書·西戎傳》稱：「城東面有大門，其高二十餘丈，自上及下，飾以黃金，光輝燦爛，連曜數里。自外至王室，凡有大門三重，列異寶雕飾。」